Document ID: 31993D0143

ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Μαρτίου 1993 σχετικά με την εισαγωγή στην Κοινότητα ορισμένων ζωντανών ζώων και των προϊόντων τους καταγωγής ή προέλευσης Σλοβενίας, Κροατίας και των Γιουγκοσλαβικών Δημοκρατιών
(93/143/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των αρχών, που διέπουν τη διοργάνωση κτηνιατρικών ελέγχων, όσον αφορά τα ζώα που εισέρχονται στην Κοινότητα από τρίτες χώρες, και για την τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την οδηγία 92/438/ΕΟΚ (2), και ιδίως το άρθρο 18 παράγραφος 1,
την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των αρχών που διέπουν τη διοργάνωση κτηνιατρικών ελέγχων όσον αφορά τα ζώα που εισέρχονται στην Κοινότητα από τρίτες χώρες (3), όπως τροποποιήθηκε τελευταία από την οδηγία 92/438/ΕΟΚ, και ιδίως το άρθρο 19 παράγραφος 1,
Εκτιμώντας:
ότι διαπιστώθηκε η παρουσία αφθώδους πυρετού σε ζώα που εισήχθησαν πρ'σφατα πρόσφατα από την Κροατία στην Ιταλία-
ότι η πιθανή εμφάνιση αφθώδους πυρετού στη Σλοβενία, Κροατία και τις Γιουγκοσλαβικές Δημοκρατίες ενδέχεται να παρουσιάσει σοβαρή απειλή για τα ζωικά κεφάλαια των κρατών μελών όσον αφορά τις συναλλαγές ζωντανών ζώων, νωπού κρέατος, σπέρματος, εμβρύων και ορισμένων προϊόντων με βάση το κρέας-
ότι, υπό τις παρούσες συνθήκες, σημασία έχει να ανασταλούν σε ένα πρώτο στάδιο οι εισαγωγές ζωντανών ζώων που ενδέχεται να έχουν προσβληθεί από αφθώδη πυρετό, καθώς και τα προϊόντα τους από τη Σλοβενία, Κροατία και τις Γιουγκοσλαβικές Δημοκρατίες,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη απαγορεύουν την εισαγωγή ζωντανών βοοειδών, προβάτων, αιγών και χοίρων και άλλων δίοπλων και των ζωικών προϊόντων αυτών των ειδών καταγωγής ή προέλευσης Σλοβενίας, Κροατίας και των Γιουγκοσλαβικών Δημοκρατιών.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 5 Μαρτίου 1993.

Labels: 10
3
18
6